Komission asetus (EY) N:o 969/2002, annettu 6 päivänä kesäkuuta 2002, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 muuttamisesta



Virallinen lehti nro L 149 , 07/06/2002 s. 0020 - 0020



Komission asetus (EY) N:o 969/2002, annettu 6 päivänä kesäkuuta 2002, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna komission asetuksella (EY) N:o 796/2002(2), ja erityisesti sen 9 artiklan, sekä katsoo seuraavaa: (1) Yhdistetyn nimikkeistön yhdenmukaisen soveltamisen varmistamiseksi yhdistetyn nimikkeistön 39 ja 40 ryhmää on selvennettävä siltä osin kuin on kyse (huokoisella) muovilla tai (huokoisella) kumilla päällystetyistä, kyllästetyistä tai peitetyistä kintaista tai muista käsineistä. (2) Yhdistetyn nimikkeistön 39 ryhmään on tästä syystä lisättävä 1 lisähuomautus ja 40 ryhmään 1 lisähuomautus. (3) Asetuksen (ETY) N:o 2658/87 liite I on näin ollen muutettava. (4) Tässä asetuksessa säädetyt toimenpiteet ovat tullikoodeksikomitean lausunnon mukaiset, ON ANTANUT TÄMÄN ASETUKSEN: 1 artikla Lisätään seuraava lisähuomautus asetuksen (ETY) N:o 2658/87 liitteessä I olevaan 39 ryhmään: "1. Jos tekstiilikangas on ainoastaan vahvikkeena, kuuluvat huokoisella muovilla kyllästetyt, päällystetyt tai peitetyt kintaat ja muut käsineet 39 ryhmään riippumatta siitä, ovatko ne: - huokoisella muovilla kyllästetystä, päällystetystä tai peitetystä tekstiilikankaasta (muusta kuin nimikkeeseen 5903 kuuluvasta) valmistettuja sovitettuja tavaroita, vai - kyllästämättömästä, päällystämättömästä tai peittämättömästä tekstiilikankaasta valmistettuja sovitettuja tavaroita, jotka on myöhemmin kyllästetty, päällystetty tai peitetty huokoisella muovilla. (59 ryhmän 2 huomautuksen a kohdan 5 alakohta)." 2 artikla Lisätään seuraava lisähuomautus asetuksen (ETY) N:o 2658/87 liitteessä I olevaan 40 ryhmään: "1. Jos tekstiilikangas on ainoastaan vahvikkeena, kuuluvat huokoisella kumilla kyllästetyt, päällystetyt tai peitetyt kintaat ja muut käsineet 40 ryhmään riippumatta siitä, ovatko ne: - huokoisella kumilla kyllästetystä, päällystetystä tai peitetystä tekstiilikankaasta (muusta kuin nimikkeeseen 5906 kuuluvasta) valmistettuja sovitettuja tavaroita, vai - kyllästämättömästä, päällystämättömästä tai peittämättömästä tekstiilikankaasta valmistettuja sovitettuja tavaroita, jotka on myöhemmin kyllästetty, päällystetty tai peitetty huokoisella kumilla. (59 ryhmän 4 huomautuksen viimeinen kappale)." 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä kesäkuuta 2002. Komission puolesta Frederik Bolkestein Komission jäsen (1) EYVL L 256, 7.9.1987, s. 1. (2) EYVL L 128, 15.5.2002, s. 8.